Cuneiform Tablet TC 1 47
Cuneiform tablet, dated to the Old Assyrian Period (ca. 1950-1850 BC).
Genre: letter
Transliteration:
um-ma a-šùr-i-dí-ma a-na a-šùr-ta-ak-lá-ku qí-bi₄-ma 3 TÚG ra-qá-tum 2 {TÚG}ší-li-ip-ki-ú 4 {TÚG}ta-ku-uš-ta-ú 2 {TÚG}lu-bu-šu 1 11 TÚG.ḪI.A 1 ma-na 0.83333 GÍN KÙ.BABBAR it-bu-lu 0.5 GÍN wa-ṣí-tum 0.33333 GÍN ší-im na-ru-qí-im 2 ma-na AN.NA a-na qá-tí-šu 17 GÍN.TA KÙ.BABBAR-áp-šu 7 GÍN KÙ.GI ša lá ta-dí-in a-ta-ma iš-tí wa-ar-ki-ú-tim ú-šé-ba-lá-ku-um KÙ.GI lu ša ma-i-šu lu ku-bu-ur-ší-nu-um ma-ma-an i-na ba-ri-ku-nu lá ú-šé-bi-lá-am šu-ma KÙ.GI pá-ša-lúm SIG₅ šé-bi₄-lá-nim mì-ma a-nim {d}UTU-ba-ni ù DINGIR-šu-ra-bi₄ lu-qú-tám ša a-dí-na-ku-ni ù lu-qú-ut 1 GÚ-tim a-ni-qì za-ki-a-ma tí-ib-a-ma a-tal-kam